লক্ষণপুর ইউনিয়ন, মনোহরগঞ্জ
লক্ষণপুর বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন। আনুমানিক ১৯৪৩ সালে প্রথম সদর মহকুমার অধীনে লক্ষণপুর ইউনিয়ন গঠিত হয়। বর্তমান মনোহরগঞ্জও ছিল লক্ষণপুর ইউনিয়নের অন্তর্ভূক্ত। সে সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। পরবর্তীতে লক্ষণপুর ইউনিয়নকে ভেঙে অনেকগুলো ইউনিয়ন গঠিত হয়। এবং সর্বশেষ ১৯৮৫ সালে লক্ষণপুর ইউনিয়নকে ভেঙে ডাকাতিয়া খালের উত্তর-পূর্ব পাড়ের অংশকে লক্ষণপুর ও দক্ষিণ-পশ্চিম পাড়ের অংশকে নিয়ে সরসপুর ইউনিয়ন গঠন করা হয়।